לשם כך, אין להסתפק רק בהוספת סמלים, תמונות, פסלונים ואביזרי פנג שוואי שנמכרים בחנויות, כיוון שללא שילובם בערוצי הזרימה האנרגטית שבתוך הבית, וללא מודעות בני הבית לגבי השינוי שיחול בבית, לא יהיו יעילים. יש צורך באבחון מעמיק והזרמה נכונה של האנרגיה בערוצים האנרגטיים של הבית, על מנת שהבית יהיה יפה ונעים גם יחד, וכדי שבסופו של דבר תתבצע העבודה האנרגטית עבור בני הבית.
בנוסף לכך, חשוב מאוד באותה הזדמנות שמנקים את הבית, לדאוג לפתיחה פיזית של הערוצים על ידי כך שמפנים את הבית מחפצים שאין אנו עושים בהם שימוש: בגדים שלא לבשנו תקופה ארוכה שקרוב בוודאי כבר לא נלבש, כלי בית ישנים או פגומים, כגון ספלים, צלחות ועוד...זריקת דברים ישנים, מפנה מקום בבית וגם בתוכנו, ונותנת תחושה נעימה, אוורירית ואביבית, של התחדשות. האירגון מחדש, הניקיון והסדר, פותחים חסימות אנרגטיות ומאפשרים זרימת אנרגית החיים באופן חופשי.
כל שידרוג של תכולת הבית הוא שידרוג שלנו עצמנו, זאת אנו צריכים לקבל באופן מוחלט. האנרגיות שלנו מתחברות לאנרגיות של הבית ובני הבית האחרים. בסופו של דבר אחד תלוי בשני וחובה לטפל בכולם יחד בכדי להביא להרמוניה בבית ולאפשר לטוב הזה לזרום בינינו ובנו. פעולה זו איננה חד פעמית והיא נעשית באופן שוטף כאשר בני הבית מרגישים שמשהו השתנה. צריך לבדוק ולאבחן אחת לכמה זמן באופן שיגרתי, כדי לתחזק ולשמר את הזרימה הנכונה בבית לאור השינויים שחלים: בבית, בנו או בשאר בני המישפחה החיים עמנו, באופן מתמיד בחיי היומיום ומשפיעים עלינו ועל חיינו.